
 27.12.2019
 BG
 Официален вестник на Европейския съюз
 L 333/47
 РЕГЛАМЕНТ ЗА ИЗПЪЛНЕНИЕ (ЕС) 2019/2221 НА КОМИСИЯТА
 от 12 декември 2019 година
 за изменение на Регламент за изпълнение (ЕС) No 612/2013 по отношение на данните, съдържащи се в съобщенията, свързани с регистрацията на икономическите оператори и данъчните складове в националните регистри и в Централния регистър
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 389/2012 на Съвета от 2 май 2012 г. относно административното сътрудничество в областта на акцизите и за отмяна на Регламент (ЕО) No 2073/2004 (1), и по-специално член 22 от него.
 като има предвид, че:
 (1)
 В приложение I към Регламент за изпълнение (ЕС) No 612/2013 на Комисията (2) се определят структурата и съдържанието на съобщенията, свързани с регистрацията на икономическите оператори и данъчните складове в националните регистри и в Централния регистър.
 (2)
 За да се постигне съответствие между структурата на съобщенията „Искане от общ характер“, определена в регламенти за изпълнение (ЕС) No 612/2013 и (ЕС) 2016/323 на Комисията (3), възможните стойности за елемента от данни „Вид на искането“ следва да бъдат изменени в таблица 1 от приложение I към Регламент за изпълнение (ЕС) No 612/2013, като се вземат предвид промените в изискванията за данните на съответната нова версия на компютризираната система, създадена по силата на Решение No 1152/2003/ЕО на Европейския парламент и на Съвета (4).
 (3)
 Обяснението в колона F на таблица 1 от приложение I към Регламент за изпълнение (ЕС) No 612/2013 следва да бъде актуализирано, за да се даде ясно определение на елемент от данни „Стойност“, когато за „Код на вида първичен критерий“ е определена стойност „46 = Вид на транспорта“.
 (4)
 Съществува необходимост от допълнителни технически корекции на таблица 1 от приложение I към Регламент за изпълнение (ЕС) No 612/2013, за да се постигне яснота и прецизност на приложимите разпоредби.
 (5)
 Поради това Регламент за изпълнение (ЕС) No 612/2013 следва да бъде съответно изменен.
 (6)
 Настоящият регламент следва да се прилага от 13 февруари 2020 г., за да се хармонизира началната дата на прилагането му с началната дата на прилагане на съответната нова версия на компютризираната система, създадена по силата на Решение No 1152/2003/ЕО.
 (7)
 Мерките, предвидени в настоящия регламент, са в съответствие със становището на Комитета по акцизите,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент за изпълнение (ЕС) No 612/2013 се изменя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 13 февруари 2020 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 12 декември 2019 година.
 За Комисията
 Председател
 Ursula VON DER LEYEN
 (1) ОВ L 121, 8.5.2012 г., стр. 1.
 (2) Регламент за изпълнение (ЕС) No 612/2013 на Комисията от 25 юни 2013 г. относно работата на регистъра на икономическите оператори и данъчните складове и свързаните с тях статистически данни и докладване в съответствие с Регламент